Σήμερα μαύρος ουρανός σήμερα μαύρη μέρα
σήμερα όλοι θλίβονται και τα βουνά λυπούνται
σήμερα έβαλαν βουλή οι άνομοι Εβραίοι
οι άνομοι και τα σκυλιά οι τρισκατιραμένοι.
Ο Κύριος ηθέλησε να μπει να μπει σε περιβόλι
να λάβει δείπνο μυστικό για να τον λάβουν όλοι
κι η Παναγιά η Δέσποινα καθόταν μοναχιά της
την προσευχή της έκανε δια τον μονογενή της.
Λάβε κυρά μ’ υπομονή λάβε κυρά μ’ ανέση.
Και πώς να λάβω υπομονή κι εκείνος σταυρωμένος.
Η Μάρθα κι η Μαγδαληνή και του Λαζάρου η μάνα
του Ιακώβ η αδερφή οι τέσσερις αντάμα
πήραν το στρατί στρατί στρατί το μονοπάτι
φτάνουν στην πόρτα του ληστού στην πόρτα του Πιλάτου
κι η πόρτα απ’ το φόβο της ανοίγει μοναχιά της.
Τηράει δεξιά τηράει ζερβά κανέναν δεν γνωρίζει
τηράει και πιο δεξιότερα βλέπει τον Αϊ-Γιάννη.
Άγιε μου Γιάννη Πρόδρομε και βαπτιστά του γιου μου
μην είδες μου τον γιόκα μου και σε το δάσκαλό σου.
Ποιος έχει χείλη να στο ειπεί καρδιά να μολογήσει
ποιος έχει χειροπάλαμο δια να τόνε δείξει.
Έχεις και χείλη να το πεις καρδιά να μολογήσεις
έχεις και χειροπάλαμο να μου τόνε δείξεις.
Βλέπεις εκείνον τον γυμνό τον παραπονεμένο
όπου φορεί πουκάμισο στο αίμα βουτηγμένο
όπου φορεί στην κεφαλή αγκάθινο στεφάνι
εκείνος είναι  γιόκας σου και με ο δάσκαλός μου.
Κι η Παναγιά πλησίασε γλυκά τόνε ρωτούσε.
Δεν μου μιλείς παιδάκι μου δεν μου μιλείς παιδί μου.
Τι να σου πω μανούλα μου που διάφορο δεν έχεις.
Μόνο το Μέγα Σάββατο κοντά το μεσημέρι
όταν λαλήσ’ ο πετεινός
όταν σημαίνει ο Θεός σημαίνουν τα ουράνια
σημαίνει και Αγια-Σοφιά με χρυσές καμπάνες.
Όποιος τ’ ακούσει σώζεται κι όποιος το λέει αγιάζει
κι όποιος το καλοφιγκραστεί παράδεισο θα λάβει
παράδεισον και λίβανον από τον Άγιο Τάφο.